Veliko slano jezero

Veliko slano jezero (engleski: Great Salt Lake‎) je slano jezero u Sjedinjenim Američkim Državama. Nalazi se na severu američke savezne države Juta. To je najveće slano jezero na zapadnoj hemisferi. Prosečna površina mu je 4.400 km², ali ona jako varira jer je jezero plitko. Na primer, minimalna površina jezera od 2.460 km² zabeležena je 1963, dok je 1988. zabeležena maksimalna površina od 8.500 km². Veliko slano jezero je ostatak praistorijskog jezera Bonevil. Jezero se nalazi na 1280 metara nadmorske visine. Dugo je oko 120 kilometara a široko 40 do 80. Prosečna dubina jezera je 4,3 metara, dok je najveća dubina 10 metara. Po Velikom slanom jezeru je nazvan grad Solt Lejk Siti koji se nalazi na istočnoj obali. Na zapadu i jugozapadu od jezera prostire se Pustinja velikog slanog jezera. Jezero nema otoke i ima tri veće pritoke: Džordan, Veber i Medveđa reka (engleski: Bear River). Sve tri reke se ulivaju u južni deo jezera, pa je stoga severni deo jezera znatno slaniji. Salinitet na jugu je oko 9 a na severu oko 25 procenata. Halofilne bakterije daju severnom delu jezera karakterističnu crvenu boju. Većinu rastvorene soli predstavlja kuhinjska so. Reference Literatura Dale L. Morgan (1947). The Great Salt Lake. Salt Lake City: University of Utah Press. ISBN 0-87480-478-7 W.R. Hassible and W.G. Keck (1993), The Great Salt Lake. U.S. Department of the Interior / U.S. Geological Survey, U.S. Government Printing Office: 1993 0 - 337-928 : QL 2 Czerny, Peter G. (1976). The great Great Salt Lake. Provo, Utah: Brigham Young University Press. ISBN 0-8425-1073-7 Vanjske veze „Najslanije jezero sveta“ – informacije o Velikom slanom jezeru (en.) Arhivirano 2019-05-25 na Wayback Machine-u Utah Division of Wildlife Resources Arhivirano 2014-07-01 na Wayback Machine-u Deseret News Arhivirano 2005-08-31 na Wayback Machine-u Monitoring the Weather over the Great Salt Lake. University of Utah Department of Meteorology. West Desert Pumping Project Arhivirano 2006-06-21 na Wayback Machine-u. Utah Division of Water Resources.